pythainlp/thai_wikipedia_clean_20230101 huggingface dataset:
ได้มีการประชุมวุฒิสภาสมัยครั้งที่หนึ่งเมื่อวันศุกร์ที่ 24 พฤษภาคม พ.ศ. 2562 ภายหลังจากรัฐพิธีเปิดประชุมรัฐสภาเพื่อเลือกประธานวุฒิสภาและรองประธานวุฒิสภาอีก 2 คนซึ่งที่ประชุมมีมติเลือก ศาสตราจารย์ (พิเศษ) พรเพชร วิชิตชลชัย อดีต ประธานสภานิติบัญญัติแห่งชาติ ให้ดำรงตำแหน่ง ประธานวุฒิสภา พลเอก สิงห์ศึก สิงห์ไพร ดำรงตำแหน่งรองประธานวุฒิสภาคนที่ 1 และนาย ศุภชัย สมเจริญ อดีต ประธานคณะกรรมการการเลือกตั้ง ดำรงตำแหน่งรองประธานวุฒิสภาคนที่ 2
โดยได้มีพระบรมราชโองการโปรดเกล้า ฯ แต่งตั้งเมื่อวันอังคารที่ 28 พฤษภาคม พ.ศ. 2562
สมาชิกวุฒิสภามีจำนวน 250 คน เป็นโดยตำแหน่ง 6 คน ได้แก่ ปลัดกระทรวงกลาโหม ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ และผู้บัญชาการตำรวจแห่งชาติ มาจากการคัดเลือกของคณะรักษาความสงบแห่งชาติ (คสช.) 194 คน และมาจากการสรรหาใน 10 กลุ่มอาชีพ จำนวน 50 คน
ทั้งนี้ เมื่อวันที่ 13 มีนาคม พ.ศ. 2559 พลเอก ธีรชัย นาควานิช เลขาธิการ คสช.ในขณะนั้น เคยส่งหนังสือถึง มีชัย ฤชุพันธุ์ ประธานกรรมการร่างรัฐธรรมนูญ ว่า "ไม่มีอำนาจเลือกหรือกำหนดตัวนายกรัฐมนตรีหรือรัฐมนตรี แต่มีหน้าที่พิทักษ์รัฐธรรมนูญ" และ "อย่าได้หวาดระแวงว่าจะมีการสืบทอดอำนาจ คสช. ยินดีจะพ้นจากตำแหน่ง และยุติอำนาจหน้าที่ทั้งปวงตามกำหนดเวลาในโรดแมปและในร่างรัฐธรรมนูญ และจะไม่เข้ามาก้าวก่ายแทรกแซงการจัดการเลือกตั้งและการจัดตั้งรัฐบาลใหม่"
บทเฉพาะกาลของรัฐธรรมนูญแห่งราชอาณาจักรไทย พุทธศักราช 2560 ให้อำนาจสมาชิกวุฒิสภาพิจารณาบุคคลเป็นนายกรัฐมนตรีร่วมกับสมาชิกสภาผู้แทนราษฎร ทำให้นายกรัฐมนตรีต้องได้เสียงเห็นชอบเกิน 376 เสียงขึ้นไป นอกจากนี้ สมาชิกวุฒิสภายังมีอำนาจพิจารณากฎหมายที่เกี่ยวข้องกับการปฏิรูปประเทศ 11 ด้าน เช่น การเมือง การศึกษา กฎหมาย กระบวนการยุติธรรม เศรษฐกิจ การถือครองที่ดิน และระบบหลักประกันสุขภาพ ร่วมกับสมาชิกสภาผู้แทนราษฎร โดยที่คณะรัฐมนตรีต้องระบุว่ากฎหมายฉบับใดเข้าข่ายดังกล่าว อย่างไรก็ตาม ถ้าสมาชิกวุฒิสภา 50 คนขึ้นไปเห็นว่ากฎหมายใดที่คณะรัฐมนตรีไม่ได้ระบุว่าเกี่ยวข้องกับการปฏิรูปประเทศ แต่ตนเห็นว่าเกี่ยวข้อง สามารถยื่นให้ประธานรัฐสภาวินิจฉัยได้ ซึ่งหากเกี่ยวข้องก็จะสามารถร่วมพิจารณากฎหมายดังกล่าวได้
ไอลอว์รายงานว่า เมื่อเดือนมิถุนายน พ.ศ. 2565 วุฒิสภาชุดนี้ผ่านกฎหมายกว่า 40 ฉบับ และออกเสียงไปในทิศทางเดียวกันถึงร้อยละ 98 โดยเฉพาะร่างกฎหมายที่พรรคฝ่ายรัฐบาลเสนอ
ในปี 2565 วุฒิสภาชุดนี้ไม่เห็นชอบให้อารยะ ปรีชาเมตตา นักวิชาการดีเด่นแห่งชาติ เป็นกรรมการ ป.ป.ช. และยังมีมติไม่ให้เปิดเผยบันทึกการประชุมกับรายงานลับ แต่แหล่งข่าวระบุว่า เป็นเพราะเขามีแนวคิดตรงข้ามกับอนุรักษนิยม
สมาชิกวุฒิสภา 250 คน ประกอบด้วยทหารและตำรวจรวม 104 คน สมาชิกเกือบครึ่งมาจากองค์การตามรัฐธรรมนูญที่คณะรักษาความสงบแห่งชาติจัดตั้งขึ้น (สมาชิกสภานิติบัญญัติแห่งชาติ สภาปฏิรูปแห่งชาติ สภาขับเคลื่อนการปฏิรูปประเทศ คณะรัฐมนตรีประยุทธ์ 1 และสมาชิกคณะรักษาความสงบแห่งชาติ) ทั้งยังมีอดีตผู้สมัครรับเลือกตั้งเป็นสมาชิกสภาผู้แทนราษฎรจากพรรคพลังประชารัฐ และเครือญาตินักการเมืองพรรคพลังประชารัฐและพรรคประชาธิปัตย์
พบสมาชิกวุฒิสภาชุดนี้แต่งตั้งญาติเป็นคณะทำงาน 50 คน บางส่วนใช้วิธีการ "ฝากเลี้ยง" คือสมาชิกวุฒิสภาคนหนึ่งให้ญาติของตนเป็นคณะทำงานสมาชิกคนอื่น นอกจากนี้ยังพบว่ามีทหาร-ตำรวจอยู่ในชื่อคณะทำงานอีก 493 คนจากทั้งหมด 1,830 คน ระหว่างเดือนพฤษภาคม พ.ศ. 2562 ถึงเดือนพฤษภาคม พ.ศ. 2565 มีการจ่ายเงินเป็นค่าตอบแทนให้กับ ส.ว. และคณะทำงานไปแล้วอย่างน้อย 2.2 พันล้านบาท
สมาชิกวุฒิสภาโดยตำแหน่ง.
สำหรับสมาชิกวุฒิสภาโดยตำแหน่ง 6 คน มีรายชื่อดังนี้
รายชื่อสำรอง.
ประกาศคณะรักษาความสงบแห่งชาติ ฉบับที่ 1/2562 เรื่อง การกำหนดรายชื่อบุคคลสำรอง สำหรับการคัดเลือกให้ดำรงตำแหน่งสมาชิกวุฒิสภา ตามพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 หรือ "สว.สำรอง กลุ่มอาชีพ" ได้ประกาศรายชื่อสำรอง ดังนี้
ประกาศคณะรักษาความสงบแห่งชาติ ฉบับที่ 2/2562 เรื่อง เรื่อง ประกาศรายชื่อบุคคลสำรอง สำหรับการคัดเลือกให้ดำรงตำแหน่งสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2560 หรือ "สว.สำรอง กลุ่มที่ คสช.คัดเลือก" ได้ประกาศรายชื่อสำรอง ดังนี้
ทางหลวงแผ่นดินหมายเลข 1068
ทางหลวงแผ่นดินหมายเลข 1068 (สายคลองคะเชนทร์ - ไผ่ท่าโพ) เป็นทางหลวงแผ่นดินในจังหวัดพิจิตร เชื่อมต่อการจราจรระหว่างอำเภอเมืองพิจิตร กับอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น และเป็นเส้นทางที่ส่งเสริมการท่องเที่ยว เนื่องจากสามารถไปสู่แหล่งท่องเที่ยวของจังหวัดพิจิตร ได้แก่ วัดโรงช้าง อุทยานเมืองเก่า บึงสีไฟ วัดโพธิ์ประทับช้าง เป็นต้น ระยะทางตลอดสาย 25.178 กิโลเมตร
ทางหลวงแผ่นดินหมายเลข 1068 มีจุดเริ่มต้นที่แยกทางหลวงแผ่นดินหมายเลข 115 ที่บริเวณสี่แยกบ้านคลองคะเชนทร์ ตำบลคลองคะเชนทร์ อำเภอเมืองพิจิตร โดยแนวเส้นทางมุ่งหน้าไปทางทิศใต้ ตัดผ่านกับทางหลวงแผ่นดินหมายเลข 111 (ทางเลี่ยงเมืองพิจิตร) บริเวณสี่แยกตาเบี้ยว ซึ่งแนวเส้นทางดังกล่าวนั้น ขนานกับแม่น้ำพิจิตรสายเก่า จะสังเกตได้ว่าแนวเส้นทางนี้มีทางโค้งเป็นจำนวนมาก จากนั้นผ่านบริเวณวัดโรงช้าง และอุทยานเมืองเก่า (สวนรุกขชาติกาญจนกุมาร) ซึ่งเป็นสถานที่สำคัญของจังหวัดพิจิตร จากนั้นผ่านสามแยกเมืองเก่า โดยมีทางหลวงชนบท พจ.4014 แยกไปทางทิศตะวันออกเฉียงเหนือ สามารถไปสู่บึงสีไฟ ซึ่งเป็นสถานที่สำคัญของจังหวัดพิจิตรเช่นเดียวกัน จากนั้นผ่านบริเวณบ้านท่าข่อย ซึ่งเป็นแหล่งเพาะปลูกส้มโอของจังหวัด จากนั้นเข้าสู่เขตอำเภอโพธิ์ประทับช้าง ผ่านสามแยกบ้านวังจิก โดยแนวเส้นทางจะเลี้ยวไปทางทิศใต้ และมีทางหลวงแผ่นดินหมายเลข 1276 แยกออกไปทางทิศตะวันตก เพื่อไปบรรจบกับทางหลวงแผ่นดินหมายเลข 117 บริเวณสี่แยกบ้านหนองหัวปลวก จากนั้นผ่านบริเวณสามแยกโพธิ์ประทับช้าง โดยมีทางหลวงแผ่นดินหมายเลข 1300 แยกออกไปทางทิศตะวันออก เพื่อไปวัดโพธิ์ประทับช้าง และไปบรรจบทางหลวงแผ่นดินหมายเลข 113 บริเวณสามแยกบ้านฆะมัง จากนั้นเข้าสู่เขตเทศบาลตำบลโพธิ์ประทับช้าง ข้ามสะพานข้ามแม่น้ำยม บริเวณวัดท่าบัวทอง และสิ้นสุดสายทางที่สามแยกบ้านไผ่ท่าโพ ที่ กม. 25+178 โดยบรรจบกับทางหลวงแผ่นดินหมายเลข 1070 รวมระยะทางตลอดสายทั้งสิ้น 25.178 กิโลเมตร
ทางหลวงแผ่นดินหมายเลข 1068 แบ่งเขตการควบคุมออกเป็น 2 ตอน ได้แก่
ช่อง 8 27
ป๊อบ คำเกษม
เป็นนักแสดงและพิธีกรดีเจนายแบบชาวไทย ชื่อเล่น ป๊อบ (เกิดเมื่อวันที่ 14 กันยายน พ.ศ. 2525) เกิดที่กรุงเทพมหานคร
ปัจจุบันรับงานพิธีกรถ่ายแบบและงานละครเรื่อยมา
ป๊อบ คำเกษม เป็นนักแสดงและพิธีกรดีเจ นายแบบชาวไทย ชื่อเล่น ป๊อบ (เกิดเมื่อวันที่ 14 กันยายน พ.ศ. 2525)
เขาเป็นบุตรชายมีพี่น้องร่วมกัน 3 คน มีบิดาและมารดามีเชื้อสายไทยและสัญชาติไทยนับถือศาสนาพุทธเกิดที่กรุงเทพมหานคร
เขาจบการศึกษาปริญญาตรีมหาวิทยาลัยอัสสัมชัญ
เขาเริ่มเข้าสู่วงการบันเทิงไทยเขามีโอกาสร่วมถ่ายแบบและนิตยสารอื่น ๆภายหลังเขาเป็นนักแสดง ละครโทรทัศน์ และพิธีกร ดีเจ นายแบบชาวไทย ที่มีชื่อเสียงด้านการแสดงหลาย ๆ เรื่องเมื่อในปี 2544 เขามีผลงานละครเรื่อง เงาใจ ซึ่งเป็นที่รู้จากกันในบทบาท ไมตรี เป็นต้นออกอากาศทางสถานีโทรทัศน์สีกองทัพบกช่อง 7ต่อมาในปี 2549 เขามีผลงานพิธีกรเป็นวีเจรายการ (โอไอซี Oic) ออกอากาศทางสถานีวิทยุโทรทัศน์กองทัพบกช่อง 5เมื่อในปี 2551 และ 2552 เขามีผลงานงานละคร เซน...สื่อรักสื่อวิญญาณ, อาทิตย์ชิงดวง ในฐานะนักแสดงออกอากาศทางสถานีวิทยุโทรทัศน์กองทัพบกช่อง 5เป็นต้นปัจจุบันเขารับงานพิธีกรถ่ายแบบเดินแบบและงานละครเรื่อยมาภายหลังเขาเคยมีผลงานที่สร้างชื่อเสียงเป็นผู้จัดประจำรายการวิทยุเป็นDJ สถานี 94 EFM ทุกวันจันทร์-ศุกร์ เวลา 23.00-02.00 น. ล่าสุดในปี 2561 เขามีโอกาสร่วมแสดงละครเรื่อง ระบำมาร ในฐานะนักแสดงรับเชิญซึ่งเป็นที่รู้จักกันในบทบาท ทนายโยธิน ออกอากาศทางสถานีโทรทัศน์สีกองทัพบกช่อง 7
น้ำมันอาร์แกน
น้ำมันอาร์แกน  เป็นน้ำมันที่ได้จากเมล็ดต้นอาร์แกน ("Argania spinosa") เป็นไม้ต้นที่พบเฉพาะในประเทศโมร็อกโก น้ำมันอาร์แกนมีลักษณะเป็นของเหลวสีเหลืองอ่อนถึงใส ไม่มีกลิ่น มีจุดหลอมเหลวประมาณ 100 °ซ. และจุดวาบไฟที่ประมาณ 300 °ซ. น้ำมันอาร์แกนประกอบไปด้วยไขมันอิ่มตัวและไม่อิ่มตัว โดยไขมันไม่อิ่มตัวที่พบมากที่สุดคือกรดโอเลอิกและกรดลิโนเลอิก ในขณะที่ไขมันอิ่มตัวที่พบมากที่สุดคือกรดปาลมิติก
วิธีดั้งเดิมในการสกัดน้ำมันอาร์แกนของชาวโมร็อกโกจะเริ่มจากขูดเนื้อผลออกหลังนำไปตากแห้ง หรือบางครั้งให้แพะกินเนื้อผลแล้วค่อยเก็บเมล็ด จากนั้นจะบีบเมล็ดให้แตกเพื่อนำเนื้อในมาใช้ การผลิตน้ำมันอาร์แกนเพื่อใช้ประกอบอาหารจะมีกระบวนการเพิ่มเติมคือนำเนื้อในไปคั่วเพื่อให้ได้กลิ่นถั่ว ในขณะที่น้ำมันอาร์แกนสำหรับผสมในเครื่องสำอางจะไม่มีการคั่ว
น้ำมันอาร์แกนนิยมใช้เป็นส่วนประกอบในเครื่องสำอาง เนื่องจากอุดมไปด้วยวิตามินอี ซึ่งมีคุณสมบัติเป็นสารต้านอนุมูลอิสระและช่วยบำรุงผิวและเส้นผม ในน้ำมันอาร์แกนมีกรดโอเลอิกและกรดลิโนเลอิก ซึ่งเป็นแหล่งของกรดไขมันโอเมกา-9 และกรดไขมันโอเมกา-6 ตามลำดับ โดยกรดไขมันสองชนิดนี้ช่วยลดระดับคอเลสเตอรอลในเลือดและความเสี่ยงเป็นโรคหลอดเลือดหัวใจ
โกปปาอีตาเลีย 2019 นัดชิงชนะเลิศ
การแข่งขัน โกปปาอีตาเลีย 2019 นัดชิงชนะเลิศ เป็นการตัดสินหาทีมชนะเลิศของ โกปปาอีตาเลีย ฤดูกาล 2018–19, ฤดูกาลที่ 72 ของฟุตบอลถ้วยหลักของประเทศอิตาลี.
นัดนี้ลงเล่นเมื่อวันที่ 15 พฤษภาคม ค.ศ. 2019 ที่ สตาดีโอโอลิมปีโก ใน โรม ระหว่าง อาตาลันตา และ ลาซีโอ.
ราชวงศ์สุวรรณปางคำ
ราชวงศ์แสนทิพย์นาบัวหรือสุวรรณปางคำ ได้รับการสถาปนาขึ้นเมื่อ ปี พ.ศ. 2250 ในสมัยพระเจ้าไชยเชษฐาธิราชที่ 2แห่งอาณาจักรล้านช้างเวียงจันทน์ โดยเจ้านอง ขุนนางลาวเชื้อสายไทพวน พระโอรสของแสนทิพย์นาบัวผู้มีเชื้อสายสามัญชนทางเชื้อสายไทพวนและไทดำจากบิดา และเชื้อสายสามัญชนทางเวียดนามจากมารดา ซึ่งเจ้านองเป็นพี่น้องร่วมมารดาแต่ต่างบิดากับพระเจ้าไชยองค์เว้ และเพื่อให้เป็นเกียรติแก่พระบิดาของตนจึงตั้งราชวงศ์ของตนเองขึ้นโดยใช้พระนามของพระบิดาแทนนามของตน ภายหลังได้รับโปรดเกล้าฯจากกษัตริย์อาณาจักรล้านช้างเวียงจันทน์ดำรงตำแหน่งเป็น เจ้าอุปราชนอง และได้รับโปรดเกล้าให้ตั้งเมืองหนองบัวลุ่มภูจากพระมหากษัตริย์อาณาจักรล้านช้าง ให้เจ้าอุปราชนองทรงนำกำลังไพร่พลครัวลาวที่ติดตามมาไปตั้งบ้านเรือนอยู่ที่เมืองหนองบัวลุ่มภู ซึ่งพระเจ้าไชยเชษฐาธิราช ทรงนำไพร่พลหลวงพระบางและเวียงจันทน์มาก่อสร้างขึ้นครั้ง พ.ศ. 2106 ให้เมืองหน้าด่านของกรุงศรีสัตตนาคนหุต (เวียงจันทน์) เมื่อเจ้านองได้มาถึงเมืองหนองบัวลุ่มภู ทรงเลือกหน้าทำเลที่ตั้งบ้านเมืองใหม่ บริเวณริมหนองบัวอันมีปราการทางธรรมชาติคือ เทือกเขาภูพานสูงตระหง่าน สามารถป้องกันข้าศึกศัตรู พร้อมก่อสร้างค่ายคูประตูหอรบ กำแพงคูเมืองล้อมรอบพร้อมประตูเวียงอย่างแน่นหนา สถาปนาเวียงแห่งใหม่นี้ว่า "เวียงใหม่นครเขื่อนขันธ์กาบแก้วบัวบานด้วย
ต่อมาเจ้าอุปราชนองมีความพยายามที่จะแย่งชิงอำนาจจากเจ้าองค์ลอง กษัตริย์ล้านช้างเวียงจันทน์องค์ที่ 2 และสามารถยึดอำนาจได้เป็นผลสำเร็จ ในปี พ.ศ. 2283 แม้จะสามารถยึดอำนาจได้และสามารถครองนครหลวงเวียงจันทน์ได้แต่เนื่องจากเจ้านองไม่ได้มีเชื้อสายกษัตริย์แต่เป็นเพียงสามัญชน เหล่าบรรดาขุนนางจึงยอมรับท่านให้ดำรงตำแหน่งเจ้านครเพียงแค่เป็น เจ้าอุปราชนองตามเดิม หลังจากได้ครองนครเวียงจันทน์เจ้าอุปราชนองจึงแต่งตั้งให้โอรสคือ พระตา ปกครองนครเขื่อนขันธ์กาบแก้วบัวบานแทน ภายหลัง เวลาผ่านไปสิบกว่าปี พระโอรสทั้งสอง คือ พระวอและพระตาร่วมมือกับเจ้าศิริบุญสาร พระราชโอรสของเจ้าองค์ลอง ยึดอำนาจคืนได้สำเร็จ หลังจากพ่ายแพ้ เจ้าอุปราชนองจึงถูกพระเจ้าศิริบุญสารซึ่งได้รับการสนับสนุนจากพระโอรสทั้งสองของท่านนี้เองสำเร็จโทษจนถึงแก่พิราลัย ในปี พ.ศ. 2294
ลำดับสายสกุลวงศ์.
ชั้นที่ 6.
พระอุบลเดชประชารักษ์ (เสือ ณ อุบล).
นายหมาย ณ อุบล สมรสกับ อำแดงอุ่น แก้วมุนินทร์ มีบุตรี 1 คน คือ
ยุคภายใต้การปกครองของราชวงศ์จักรี.
อนึ่งราชวงศ์แสนทิพย์นาบัวได้อพยพหนีภัยสงครามมาหลายครั้งหลายหน และต้องสู้อดทนเพื่อความเป็นเอกวงศ์แห่งตน และความผาสุขร่มเย็นของนิกูลวงศ์อันสืบสายมาแต่เจ้าอุปราชนอง ก็ด้วยพระบารมีแห่งพระมหากษัตริย์แห่งราชวงศ์จักรีทุกพระองค์ที่ทรงมีพระมหากรุณาธิคุณอันหาที่สุดมิได้แก่เหล่านิกูลแสนทิพย์นาบัว ทรงพระกรุณาโปรดเกล้าฯ ให้ดำรงตำแหน่งเป็น พระประเทศราช พระยาประเทศราช ผู้ครองเมือง เจ้าเมือง อุปราช ราชวงศ์ ราชบุตร และดำรงชีพอยู่ภายใต้ขอบขัณฑสีมาแห่งกรุงรัตนโกสินทร์ด้วยความผาสุขสวัสดี เหล่านิกูลของแสนทิพย์นาบัวก็ได้จงรักภักดีต่อใต้ฝ่าละอองธุลีพระบาททุกรัชกาล รับราชการรับใช้ใต้พระยุคลบาทตราบเท่าจวบจนปัจจุบัน
การปกครองบ้านเมือง.
ทายาทแห่งราชวงศ์สุวรรณปางคำที่ออกไปก่อตั้งและปกครองบ้านเมืองต่างๆ มีปรากฏดังนี้
ซูแปร์โกปปาอีตาเลียนา 2018
ซูแปร์โกปปาอีตาเลียนา ฤดูกาล 2018 เป็นครั้งที่ 31 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 16 มกราคม ค.ศ. 2019 ที่ คิงอับดุลลอห์สปอร์ตซิตี กรุง ญิดดะฮ์, ประเทศซาอุดีอาระเบีย. กับชัยชนะทั้งสองรายการของ ยูเวนตุส ในการคว้าแชมป์ เซเรียอา ฤดูกาล 2017–18 และ โกปปาอีตาเลีย ฤดูกาล 2017–18, เกมนี้เป็นการลงเล่นระหว่างยูเวนตุส และ รองแชมป์โกปปาอีตาเลีย ฤดูกาล 2017–18, มิลาน.
เจ้าชายอ็อยเกนแห่งบาวาเรีย
เจ้าชายอ็อยเกนแห่งบาวาเรีย  ประสูติเมื่อวันที่ 16 กรกฎาคม 2468 เป็นพระโอรสพระองค์เล็กในเจ้าชายค็อนราทแห่งบาวาเรียและเจ้าหญิงมาเรีย โบนาแห่งซาวอย-เจนัว เป็นพระนัดดาในเจ้าชายโทมัส ดยุกแห่งเจนัว มีพระเชษฐภินีร่วมพระอุทร 1 พระองค์คือ
พระองค์ทรงเสกสมรสกับเคาน์เตสเฮเลน ฟอน คริเวนตินัว-เมทริซ เมื่อวันที่ 16 พฤศจิกายน 2513 ซึ่งพระชายาของพระองค์นั้นทรงเป็นอดีตพระชายาของเจ้าชายค็อนสตันทีนแห่งบาวาเรีย แต่เมื่อเจ้าชายค็อนสตันทีนสิ้นพระชนม์ลง เคาน์เตสเฮเลนจึงมาเสกสมรสกับพระองค์ ทั้ง 2 ไม่มีพระบุตรด้วยกัน แต่เคาน์เตสเฮเลนมีพระธิดาร่วมกับเจ้าชายค็อนสตันทีนมาก่อน 1 พระองค์ คือ เจ้าหญิงอีซาเบ็ลแห่งบาวาเรีย
บาสตราซ์ (กลุ่มดนตรี)
เจ้าหญิงอะมาลี อิซาเบลลาแห่งบาวาเรีย
เจ้าชายยูจีนแห่งบาวาเรีย
พีท บูทอิจัจ
อเล็กซานเดรีย โอคาซิโอ-คอร์เตซ
เหรียญฟิลด์ส
ฟรีดริช วิลเฮ็ล์ม โยเซฟ เชลลิง
การกลับมาระบาดของโรคหัดในสหรัฐ
มีประกาศว่า โรคหัดหมดไปจากสหรัฐเมื่อ ค.ศ. 2000 เพราะความสำเร็จในการให้วัคซีนเสริมภูมิคุ้มกัน อย่างไรก็ดี นักท่องเที่ยวยังคงนำโรคนี้กลับเข้ามาในประเทศ และในช่วงไม่กี่ปีที่ผ่านมา แนวคิดต่อต้านวัคซีนเริ่มแพร่หลายมากขึ้น เป็นเหตุให้โรคหัดกลับมาระบาดอีกครั้ง
การกลับมาระบาดของโรคหัดในประเทศสหรัฐอเมริกา
วันชัย ปริญญาศิริ
นายวันชัย ปริญญาศิริ (เกิด 15 ตุลาคม พ.ศ. 2500) อดีตสมาชิกสภาผู้แทนราษฎรจังหวัดสงขลา 1 สมัย
วันชัย ปริญญาศิริ เกิดเมื่อวันที่ 15 ตุลาคม พ.ศ. 2500 เป็นบุตรของนายบุญสุข และ นางเตือนใจ ปริญญาศิริ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง สมรสกับนางสยมพร ปริญญาศิริ มีบุตรสาว 1 คน
วันชัย เคยดำรงตำแหน่งทางการเมืองท้องถิ่น ได้แก่ สมาชิกสภาจังหวัด และ ประธานสภาองค์การบริหารส่วนจังหวัดสงขลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ ต่อมาในเดือนตุลาคม พ.ศ. 2565 เขาได้ลาออกจากการเป็นสมาชิกสภาผู้แทนราษฎรจังหวัดสงขลา และได้รับเลือกตั้งเป็นายกเทศมนตรีนครสงขลาในเดือนต่อมา
วันชัย ปริญญาศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
บูซอกซุน
อิสเมท อินือร์เนอร์
มุสตาฟา เคมาล อตาเติร์ก
เจ้าชายเปโดร เตียโกแห่งออร์เลอ็อง-บรากังซา
เปโดร คาลอสแห่งออร์เลอ็อง-บรากังซา
อเล็กซานเดอร์ แวน เดอ เบลเลน
แยก ณ ระนอง
แยก ณ ระนอง (อังกฤษ: Na Ranong Square) เป็นห้าแยกจุดตัดระหว่างถนนรัชดาภิเษก, ถนนพระรามที่ 3, ถนนสุนทรโกษา และถนน ณ ระนอง ในพื้นที่แขวงคลองเตย เขตคลองเตย กรุงเทพมหานคร
เซบาสเตียน เคอรซ์
บาทหลวง มาธือแรง ฟรังซัว มารี เกโก
ลุยจี เอย์เนดี
ยัวมาลา
อีเอฟแอลลีกทู เพลย์ออฟ 2019 นัดชิงชนะเลิศ
การแข่งขัน อีเอฟแอลลีกทู เพลย์ออฟ 2019 นัดชิงชนะเลิศ เป็นแมตช์ฟุตบอลที่จะลงเล่นกันที่ สนามกีฬาเวมบลีย์ ในวันที่ 25 พฤษภาคม พ.ศ. 2562. ทีมผู้ชนะจะทำให้ได้สิทธิ์เลื่อนชั้นขึ้นสู่ อีเอฟแอลลีกวัน ฤดูกาล 2019–20.
อีเอฟแอลลีกวัน เพลย์ออฟ 2019 นัดชิงชนะเลิศ
การแข่งขัน อีเอฟแอลลีกวัน เพลย์ออฟ 2019 นัดชิงชนะเลิศ เป็นแมตช์ฟุตบอลที่จะลงเล่นกันที่ สนามกีฬาเวมบลีย์ ในวันที่ 26 พฤษภาคม พ.ศ. 2562, เพื่อตัดสินหาทีมที่สามและทีมสุดท้ายที่จะได้เลื่อนชั้นจาก ลีกวัน สู่ แชมเปียนชิป ของ ฟุตบอลลีกอังกฤษ ในฤดูกาล 2018–19.
"หมายเหตุ: ในผลการแข่งขันทั้งหมดด้านล่างนี้, ผลการแข่งขันของทีมที่เข้าชิงชนะเลิศก่อนจะเป็นชื่อแรก (H: เหย้า; A: เยือน)."
กรมทหารพรานที่ 11
กรมทหารพรานที่ 11 (อักษรย่อ: กรม ทพ. 11; ) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอแว้งและอำเภอสุคิริน ซึ่งมีกองบัญชาการอยู่ที่ค่ายธนะรัชต์ อำเภอปราณบุรี จังหวัดประจวบคีรีขันธ์ และมีผู้บังคับการคนปัจจุบันคือพันเอก พิจักษณ์ บุปผาพันธุ์
ปัจจุบัน หน่วยเฉพาะกิจกรมทหารพรานที่ 11 ได้เข้าร่วมปฏิบัติภารกิจในพื้นที่จังหวัดนราธิวาส
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 1 จัดตั้งกรมทหารพรานที่ 11 เพื่อทดแทนกองกำลังหลักจากกองทัพภาคที่ 1 ที่ทยอยถอนกำลัง
เมื่อวันที่ 27 เมษายน พ.ศ. 2560 ได้เกิดเหตุกลุ่มคนร้ายลอบวางระเบิด และยิงถล่มซ้ำเจ้าหน้าที่ทหารพรานกองร้อยทหารพรานที่ 1114 กรมทหารพรานที่ 11 ส่งผลให้ทหารพรานในสังกัดเสียชีวิต 6 นาย และถูกขโมยอาวุธปืนสงครามไป 6 กระบอก ซึ่งต่อมา ในวันที่ 29 เมษายน พันเอก ศรีรัฐ ศรีเพ็ญ ผู้บังคับการกรมทหารพรานที่ 11 และพันเอก อิศรา จันทะกระยอม ผู้บังคับการกรมทหารพรานที่ 45 ได้ประสานกำลังกับเจ้าหน้าที่ทหารพรานกรมทหารพรานที่ 49 รวม 100 นาย เพื่อไล่ล่ากองกำลังติดอาวุธซึ่งก่อเหตุดังกล่าว ส่วนกองทัพบกได้ปูนบำเหน็จแก่ทหารพรานผู้เสียชีวิตทั้ง 6 นาย
ในเดือนพฤศจิกายน พ.ศ. 2560 กองร้อยทหารพรานที่ 1107 หน่วยเฉพาะกิจกรมทหารพรานที่ 11 ได้นำกำลังเข้าช่วยเหลือและมอบอาหารให้แก่ผู้ประสบภัยน้ำท่วมที่อำเภอแว้ง จังหวัดนราธิวาส
เดือนมกราคม พ.ศ. 2561 หน่วยเฉพาะกิจกรมทหารพรานที่ 11 ได้จัดกิจกรรมมอบของขวัญให้แก่เด็กทุกโรงเรียน ในพื้นที่อำเภอแว้ง จังหวัดนราธิวาส ก่อนถึงวันเด็กแห่งชาติ
และวันที่ 14 กุมภาพันธ์ พ.ศ. 2562 หมวดทหารพรานหญิงที่ 12 หน่วยเฉพาะกิจกรมทหารพรานที่ 11 ได้นำนกมาคอว์ 2 ตัวเกาะไหล่ มามอบลูกโป่งหลากสี และวุ้นรูปหัวใจแก่ผู้สัญจรบนท้องถนน ในอำเภอแว้ง จังหวัดนราธิวาส เนื่องในวันวาเลนไทน์เช่นกัน
เจ้าพระวอ
เจ้าพระวอ หรือ พระวรราชภักดี เป็นเจ้าผู้ครองนครเขื่อนขันธ์กาบแก้วบัวบาน พระองค์ที่ 3 (พ.ศ. 2314) เป็นพระราชโอรสในเจ้าอุปราชนอง (เจ้านอง) ปฐมเจ้าเมืองนครเขื่อนขันธ์กาบแก้วบัวบาน อันสืบมาแต่สายราชวงศ์แสนทิพย์นาบัว สืบมาเเต่วงศ์สามัญชนชาวไทพวน เป็นพระราชบิดาพระเทพวงศา (ท้าวก่ำ) พระประเทศราชผู้ครองเมืองเขมราษฎร์ธานี องค์ที่ 1 พระไชยราชวงศา (ท้าวเสน) ผู้ครองเมืองไชยสุทธิ์อุตมบุรี องค์ที่ 1 และเป็นพระปิตุลาพระวิไชยราชสุริยวงษขัติยราช พระประเทศราชผู้ครองนครจำปาศักดิ์ องค์ที่ 3 พระประทุมวรราชสุริยวงศ์ พระประเทศราชผู้ครองเมืองอุบลราชธานีศรีวนาไลประเทศราช องค์ที่ 1
พระวรราชภักดี พระนามเดิมว่า "พระวอ" สมภพที่นครเวียงจันทน์ เป็นพระโอรสพระองค์รองของเจ้านอง ปฐมราชวงศ์แสนทิพย์นาบัว กับ หญิงชาวลาวเวียงจันทน์ เป็นพระอนุชาของพระวรราชปิตา เจ้าผู้ครองนครเขื่อนขันธ์กาบแก้วบัวบาน พระองค์ที่ 2 เมื่อเจ้าพระวอทรงเจริญชนม์ เจ้าอุปราชนองทรงโปรดให้เข้ารับราชการสนองพระคุณพระเจ้าไชยองค์เว้ผู้เป็นพระมาตุลา (น้าชาย) ที่พระราชสำนักนครเวียงจันทน์
ต่อมาเจ้าพระวอเสกสมรสกับเจ้านางอรอินทร์ มีพระโอรส และพระราชธิดา 9 พระองค์ คือ
สงครามนครเวียงจันทน์.
ปี พ.ศ. 2314 พระวรราชปิตาถูกข้าศึกฟันจนตกม้าถึงแก่พิราลัย บริเวณช่องน้ำจั่นใต้น้ำตกเฒ่าโต้ เทือกเขาภูพาน และทัพนครเวียงจันทน์จึงสามารถตีหนองบัวลุ่มภูแตกได้ อุปราชจึงถูกยกขึ้นเป็นเจ้าผู้ครองนครเขื่อนขันธ์กาบแก้วบัวบาน พระองค์ที่ 3 พระนามว่า พระวรราชภักดี ต่อสู้ข้าสึกศัตรูต่อไป โดยพระองค์คิดว่าหากยั้งทัพสู้ข้าศึกอยู่ที่เมืองหนองบัวลุ่มภูต่อไปเห็นจะเหลือกำลัง ด้วยทางเมืองหนองบัวลุ่มภูมีกำลังน้อยลงมาก จึงปรึกษาหารือกับท้าวคำผง ท้าวฝ่ายหน้า ท้าวทิดพรหม พระราชโอรสพระวรราชปิตา ท้าวก่ำ พระราชโอรสของพระองค์ ท้าวนาม เพียพรหมโลก เพียพบบ่อหน เพียพลอาสา แก้วท้ายช้าง ควรจะอพยพหนีสงครามลงไปทางทิศตะวันออกเฉียงใต้ เมื่อเดินทางมาถึงเมืองผ้าขาว เมืองพรรณา เจ้าผ้าขาวก็อพยพลงมาด้วยกับพระวรราชภักดี เดินทางจนมาถึงแก่งส้มโฮง ท้าวผ้าขาวจึงพาไพร่พลขอแยกหยุดอยู่ (ปัจจุบันคือ จังหวัดกาฬสินธุ์ ส่วนกลุ่มพระวรราชภักดีก็อพยพต่อไป จนมาถึงบ้านเสียวน้อยเสียวใหญ่ (เขตแดนเมืองสุวรรณภูมิ) จึงได้หยุดพักสำรวจกำลังไพร่พลที่ตามมาเห็นมีจำนวนมาก และได้ปรึกษากันว่าจะไปตั้งหลักแหล่งที่ใด ต่อมา พระวรราชภักดี ท้าวคำผง ท้าวฝ่ายหน้า ท้าวทิดพรหม ท้าวก่ำ ถือกำลังไพร่พล 10,000 คน ยกไปอยู่บ้านสิงห์ท่าบ้านสิงห์โคกกับท้าวคำสู ถือเป็นต้นกำเนิดเมืองอุบลราชธานี เมืองยศสุนทรประเทศราช เมืองเขมราษฎร์ธานี เป็นต้น
ในปลายปี พ.ศ. 2314 ภายหลังมาอาศัยอยู่ที่บ้านสิงห์ท่าบ้านสิงห์โคกสักพักหนึ่ง พระวรราชภักดีก็ดำริว่าหากอยู่กับท้าวคำสูต่อไปนานแล้ว หากทัพนครเวียงจันทน์ยกลงมา ก็จะเป็นการลำบากแก่ไพร่พลบ้านสิงห์ท่าบ้านสิงห์โคก อันจะเกิดความสูญเสียต่อไป พระวรราชภักดีจึงได้ปรึกษากับท้าวคำผง ท้าวฝ่ายหน้า ท้าวทิดพรหม และท้าวก่ำ นำพาไพร่พลญาติพี่น้องอพยพลงไปตามแม่น้ำชีถึงแม่น้ำมูล เมื่อยกกำลังไพร่พลมาถึงเกาะดอนมดแดง ได้ขอพึ่งพระบรมโพธิสมภารพระเจ้าองค์หลวงไชยกุมาร เจ้าผู้ครองนครจำปาศักดิ์ และพระองค์อนุญาตให้อยู่ได้ และพระวอตั้งเป็นอิสระอยู่ค่ายบ้านดอนมดแดง สะสมกำลังทหารจนเข็มแข็ง ต่อมาพระเจ้าองค์หลวงไชยกุมารท เห็นว่าค่ายดอนมดแดงมีกำลังเข้มแข็งขึ้น เกรงจะเกิดปัญหา และต้องการให้อยู่ในการควบคุมของนครจำปาศักดิ์ จึงคิดอุบายทะเลาะกับเจ้าอุปราชธรรมเทโว ผู้น้อง พระเจ้าองค์ไชยกุมารได้หนีจากนครจำปาศักดิ์มาอยู่ค่ายดอนมดแดงกับพระวรราชภักดี และภายหลังเจ้าอุปราชธรรมเทโวได้จึงมาอัญเชิญพระเจ้าองค์หลวงไชยกุมารกลับคืนนครจำปาศักดิ์ตามเดิม และขอให้กลุ่มพระวรราชภักดีไปอยู่ที่นครจำปาศักดิ์ด้วย แต่พระวรราชภักดีไม่ไป จะขออยู่ที่ค่ายดอนมดแดงเช่นเดิม พระเจ้าองค์หลวงไชยกุมารจึงเสนอว่าถ้าไม่ไปอยู่นครจำปาศักดิ์ก็ขอให้ไปอยู่ที่ค่ายบ้านดู่บ้านแก ซึ่งตั้งอยู่ใกล้นครจำปาศักดิ์ เพื่อจะได้พึ่งพากันในเวลาคับขัน พระวรราชภักดี พร้อมท้าวคำผง ท้าวฝ่ายหน้า ท้าวทิดพรหม แลท้าวก่ำ จึงยินยอมนำกำลังไพร่พลส่วนหนึ่งไปอยู่ที่ค่ายบ้านดู่บ้านแก ส่วนค่ายบ้านดอนมดแดงนั้น ให้แสนเทพและแสนนามคุมไพร่พลอยู่รักษาค่ายแทน
ในปลายปี พ.ศ. 2320 พระวรราชภักดีเกิดขัดใจกับพระเจ้าองค์หลวงไชยกุมาร เกี่ยวกับกรณีการสร้างค่ายคูประตูเมืองบ้านดู่บ้านแก เมื่อพระเจ้าสิริบุญสารทราบข่าวการทะเลาะวิวาทระหว่างพระวรราชภักดีกับพระเจ้าองค์หลวงไชยกุมาร เจ้าพระวออพยพครอบครัวไพร่พล มาอยู่ที่ดอนมดแดง พระเจ้าสิริบุญสารจึงแต่งตั้งให้พระยาสุโพคุมกำลังกองทัพไปรุกรานพระวออีกครั้งหนึ่ง พระวอเห็นว่ากำลังของตนมีน้อยคงไม่สามารถจะต้านทานไว้ได้ จึงอพยพครอบครัวไพร่พลกลับไปอยู่ที่เวียงดอนกองตามเดิม พร้อมกับขอกำลังทัพจากนครจำปาศักดิ์มาช่วยเหลือ แต่พระเจ้าองค์หลวงไชยกุมารไม่ยอมให้ เพราะความบาดหมางใจกันเมื่อหลายปีก่อน ผลที่สุดกองกำลังของพระวอจึงพ่ายแพ้ พระวอถูกจับได้และถูกประหารชีวิตที่เวียงดอนกองนั้นเอง ส่วนท้าวคำผง ท้าวฝ่ายหน้า ท้าวทิดพรหม พระราชโอรสพระตา และท้าวก่ำ พระราชโอรสพระวอ จึงได้พาครอบครัวไพร่พลหนีออกจากวงล้อมของทัพนครเวียงจันทน์ และได้นำใบบอกแจ้งความไปยังเมืองนครราชสีมา เพื่อนำความขึ้นกราบบังคมทูลสมเด็จพระเจ้าตากสินมหาราชขอกำลังกองทัพมาช่วย
ปี พ.ศ. 2321 สมเด็จพระเจ้าตากสินมหาราช จึงทรงพระกรุณาโปรดเกล้าฯ ให้สมเด็จเจ้าพระยามหากษัตริย์ศึก (ทองด้วง) และเจ้าพระยาสุรสีห์ (บุญมา) นำทัพขึ้นไปปราบพระยาสุโพที่เวียงดอนกองแขวงเมืองนครจำปาศักดิ์ เมื่อพระยาสุโพทราบข่าวจึงรีบยกทัพกลับกรุงศรีสัตนาคนหุต ขณะเดียวกันพระเจ้าองค์หลวงไชยกุมาร เกรงว่าจะไม่สามารถที่จะต้านทานกองทัพไทยไว้ได้ จึงอพยพครอบครัวไพร่พลหนีไปอยู่ที่เกาะไชยในที่สุดกองทัพไทยตีได้นคร-จำปาศักดิ์ และตามจับพระเจ้าองค์หลวงไชยกุมารไว้ได้ หลังจากนั้นกองทัพไทยก็ตีได้เมืองนครพนม หนองคาย และเข้าล้อมเมืองเวียงจันทน์ไว้ พระเจ้าสิริบุญสารหนีไปอาศัยอยู่ที่เมืองคำเกิด กองทัพไทยก็ยึดเมืองเวียงจันทน์ไว้ได้และให้พระยา-สุโพเป็นผู้รั้งเมือง แล้วนำตัวพระเจ้าองค์หลวงไชยกุมาร พร้อมทั้งอัญเชิญพระแก้วมรกตและพระบางที่อยู่นครเวียงจันทน์มายังกรุงธนบุรี ต่อมาอีกไม่นานสมเด็จพระเจ้าตากสินมหาราช จึงทรงพระกรุณาโปรดเกล้าฯ ให้พระเจ้าองค์หลวงไชยกุมารกลับไปครองเมืองนครจำปาศักดิ์ตามเดิม ดังนั้นนครจำปาศักดิ์จึงกลายเป็นหัวเมืองประเทศราชของสยามตั้งแต่บัดนั้นเป็นต้นมา
ปี พ.ศ. 2320 พระวรราชภักดีถูกทัพนครเวียงจันทน์จับได้ และประหารชีวิตถึงแก่พราลัย ณ เวียงดอนกอง แขวงนครจำปาศักดิ์
ฟอสฟอเรสเซนซ์
ฟอสฟอเรสเซนซ์  คือการเปล่งแสงของวัตถุคล้ายกับฟลูออเรสเซนซ์ วัตถุฟอสฟอเรสเซนซ์จะไม่เปล่งแสงทันทีหลังจากดูดซับแสงเข้ามาแต่จะค่อยๆปล่อยแสงออกมา การปล่อยแสงที่ช้าลงนั้นเกิดจากกระบวนการณ์ต้องห้าม (Forbidden mechanism) ของการเปลี่ยนแปลงระดับพลังงานในกลศาสตร์ควอนตัม การเปลี่ยนแปลงเหล่านี่จะเกิดได้ช้ามากในวัสดุบางชนิด รังสีที่ถูกปล่อยออกมาจะมีความเข้มต่ำแต่จะปล่อยอย่างต่อเนื่องเป็นเวลาหลายชั่วโมงหลังจากถูกกระตุ้น
การศึกษาวัสดุฟอสฟอเรสเซนซ์นั้นนำไปสู้การค้นพบกัมมันตภาพรังสีใน ค.ศ. 1986
ในกลศาสตร์ควอนตัม.
ในปรากฏการณ์เปล่งแสงส่วนใหญ่ สารเคมีจะดูดซับและปล่อยอนุภาคโฟตอนในช่วงเวลาสั้นๆในหลัก 10 นาโนวินาที ซึ่งกระบวนการดูดและคายแสงในเวลาอันรวดเร็วเช่นนี้จะเกิดได้ก็ต่อเมื่อพลังงานของโฟตอนนั้นพอดีกับระดับพลังงานทำให้สสารนั้นสามารถคายพลังงานมาสถานะพิ้นได้ ในกรณีพิเศษของสารฟอสฟอเรสเซนซ์อิเล็กตรอนที่ดูดพลังงานโฟตอนเข้ามาจะข้ามไปในสถานะอื่นที่มีสปินสูงขึ้น โดยมักจะเปลี่ยนจากสถานะดั้งเดิมที่เป็นแบบซิงเลตไปเป็นทริปเลต ผลที่ตามมาก็คืออิเล็กตรอนในสถานะกระต้นจะติดอยู่ในสถานะทริปเลตที่จะสามารถคายพลังงานได้ผ่านกระบวนการต้องห้าม (forbidden mechanism) เท่านั่นเพราะ กระบวนการนี้ตามหลักแล้วไม่สามารถเกิดขึ้นได้แต่ในกลศาสตร์ควอนตัมนั้นมันสามารถเกิดขึ้นได้แต่ใช้พลังงานสูงกว่าจึงเกิดขึ้นได้ช้ากว่ามาก สารฟอสฟอเรสเซนซ์ส่วนใหญ่จะคายพลังงานออกมาได้ค่อนข้างเร็วโดยอิเล็ดตรอนจะอยู่ในสถานะทริปเลตประมาณมิลลิวินาที แต่สารบางชนิดมีช่วงชีวิตของสถานะทริปเลตได้หลายนาทีหรือชั่วโมงทำให้สามารถใช้สารพวกนี้ในการกักเก็บพลังงานแสงในรูปของอิเล็กตรอนที่ถูกกระตุ้นซึ่งจะคายพลังงานออกมาช้าๆ
สารเหล่านี้นำมาทำเป็นวัสดุเรืองแสงได้ถ้าแสงถูกปล่อยออกมาในปริมาณมากพอ
โดยที่ S คือสถานะซิงเลต และ T คือสถานะทริปเลต ตัวห้อยบอกถึงสถานะพลังงาน (0 คือสถานะพิ้น และ 1 คือสถานะกระตุ้น) กระบวนการนี้อาจจะเกิดขึ้นได้ในระดับพลังงานที่สูงกว่าแต่เพื่อความเรียบง่ายจึงเขียนแค่สถานะของระดับพลังงานแรก
องค์กรเพื่อการพัฒนาระหว่างประเทศแห่งสหรัฐอเมริกา
แยกอโศก-เพชรบุรี
แยกอโศก-เพชรบุรี (อังกฤษ: Asok - Phetchaburi Intersection) เป็นสี่แยกที่เป็นจุดตัดกันระหว่างถนนเพชรบุรี ถนนอโศกมนตรี และถนนอโศก-ดินแดง ในท้องที่แขวงมักกะสัน เขตราชเทวี กรุงเทพมหานคร
โดยในแนวถนนเพชรบุรี จะมีสะพานข้ามแยกโครงเหล็กขนาด 2 ช่องจราจร ซึ่งมีอายุการใช้งานมากกว่า 40 ปี จึงมีการปิดปรับปรุงสะพานครั้งใหญ่ เพื่อเพิ่มความแข็งแรงให้กับตัวสะพาน และเพื่อให้รองรับน้ำหนักของรถบรรทุกขนาดใหญ่ได้ โดยปิดปรับปรุงสะพานตั้งแต่วันที่ 9 มีนาคม ถึงวันที่ 4 กันยายน พ.ศ. 2562
เออซูล่า ฟอน เดอร์ เลย์
ยูรี ราตัส
ตลาดซื้อขายนักเตะ
ตลาดซื้อขายนักเตะ  เป็นช่วงเวลาระหว่างปีที่สโมสรฟุตบอลสามารถโอนย้ายผู้เล่นจากทีมอื่น ๆ มาเป็นผู้เล่นของทีมตัวเองได้ การโอนย้ายดังกล่าวจะเสร็จสมบูรณ์ก็ต่อเมื่อลงทะเบียนผู้เล่นเข้าสู่สโมสรใหม่ผ่านฟีฟ่า ซึ่งคำว่า "ตลาดซื้อขายนักเตะ" เป็นคำไม่เป็นทางการที่ใช้กันทั่วไปโดยสื่อสำหรับแนวคิดของ "ระยะเวลาการลงทะเบียน" ตามที่อธิบายไว้ในกฎระเบียบฟีฟ่า ว่าด้วยสถานะและการโอนย้ายผู้เล่น ตามกฎสมาคมฟุตบอลแต่ละประเทศจะเป็นผู้กำหนดเวลา (เช่นวันที่) ของตลาดซื้อขาย แต่ต้องไม่เกิน 12 สัปดาห์ ระยะเวลาของการลงทะเบียนครั้งที่สองจะเกิดขึ้นในช่วงฤดูกาลแข่งขัน และต้องไม่เกินสี่สัปดาห์